সেজে উঠবে কলকাতার পরিবহন ব্যবস্থা, বৈঠকে ফিরহাদ হাকিম

ওয়েবডেস্ক- শহর কলকাতা থেকে শহরতলী পরিবহন ব্যবস্থাকে (Kolkata Transport System) ঢেলে সাজানোর লক্ষ্যে উচ্চপর্যায়ের বৈঠক কলকাতা পুরসভায়। শহর কলকাতার সঙ্গে বিভিন্ন পৌর এলাকার সংযুক্তিকরণ এবং গঙ্গা জলপথে অবস্থাকে সচল করার লক্ষ্যেই বৈঠক। মেয়র ফিরহাদ হাকিমের (Meyor Firhad Hakim) নেতৃত্বে বৈঠক। বৈঠকে থাকছেন রাজ্যের মন্ত্রী অরূপ বিশ্বাস, চন্দ্রিমা ভট্টাচার্য, স্নেহাশীষ চক্রবর্তী। সহ প্রতিটি ডিপার্টমেন্টের সচিব প্রিন্সিপাল সেক্রেটারি সহ উচ্চপদস্থ আধিকারিকরা।

শহরের যানজট কমানো ও বাড়তে থাকা জনঘনত্বের চাপ কমাতে এবার বড়সড় উদ্যোগ নিতে চলেছে কলকাতা পুরসভা। এ বার কলকাতা পুরসভা বড়সড় সড়ক উন্নয়ন পরিকল্পনায় সিলমোহর দিল। সম্প্রতি পুরসভার মেয়র পারিষদের বৈঠকে এই বিষয়ে সবুজ সঙ্কেত দেওয়া হয়েছে বলে জানা গেছে। সমীক্ষা রিপোর্টের ভিত্তিতেই শহরের একাধিক নয়া রাস্তা তৈরির উদ্যোগ নিচ্ছে পুরসভা। সেই সমীক্ষা রিপোর্ট ইতিমধ্যেই শীর্ষ আধিকারিকদের কাছে পৌঁছেছে। মেয়র পারিষদের বৈঠকে সেটি অনুমোদন পেয়েছে। এবার সেই নির্মাণের কাজ এগিয়ে নিয়ে যাবে পুরসভা।

আরও পড়ুন- পুর নিয়োগ দুর্নীতি মামলায় মন্ত্রী সুজিত বসুর জামাইকে তলব ইডির

মানুষের নিত্যদিনের অভিযোগ, রাস্তার থেকে গাড়ির সংখ্যা বেশি। চলা-হাঁটাই এখানে বড় দায় হয়ে দাঁড়াচ্ছে। পুরসভার তরফে এক কর্মকর্তা জানিয়েছেন, শহরে জনবসতি ও যানবাহনে সংখ্যা দ্রুত বাড়ছে। কিন্তু রাস্তার সংখ্যা সেই তুলনায় বাড়েনি। যেখানে সড়ক উন্নয়নের সুযোগ রয়েছে, সেখানে পূর্ণাঙ্গ সমীক্ষার ভিত্তিতে নয়া রাস্তা নিমার্ণের সিদ্ধান্ত নেওয়া হয়েছে। পুরসভার আশা, দ্রুত এই প্রকল্প রূপায়নে সাধারণ মানুষের জীবন আরও গতিময় ও স্বাচ্ছন্দপূর্ণ হয়ে উঠবে।

দেখুন আরও খবর-